Diari Oficial de la Generalitat Valenciana


Sumari del DOGV 9231, del 09-12-2021 (2021/12786)

ACORD de 26 de novembre de 2021, del Consell, d'autorització d'una transferència de crèdit del capítol 4 al 7 del Programa 612.60, Despeses diverses, i ajustos entre línies d'aquest, per a la inclusió en l'annex de transferències i subvencions de capital, d'una nova línia de transferència a l'Institut Valencià de Finances, X1279, «Fons de Suport al Sector Hoteler Valencià», i la conseqüent generació de crèdit en el pressupost de l'IVF, per import d'25.454.611,00 ?. Expedient 06.033/21-184.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9231

Data del DOGV
:   09-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12787


Data del document
:   26-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de novembre de 2021, del Consell, d'autorització d'una transferència de crèdit del capítol 4 al 7 del Programa 612.60, Despeses diverses, i ajustos entre línies d'aquest, per a la inclusió en l'annex de transferències i subvencions de capital, d'una nova línia de transferència a l'Institut Valencià de Finances, X1279, «Fons de Suport al Sector Hoteler Valencià», i la conseqüent generació de crèdit en el pressupost de l'IVF, per import d'90.866.545,00 ?. Expedient 06.033/21-184. [2021/12431]  
La crisi sanitària de la Covid-19 ha generat importants pèrdues al sector hoteler de la Comunitat Valenciana, que han drenat bona part de la liquiditat acumulada per les companyies en els anys de bonança i, en alguns casos, han afectat fins i tot la seua posició de solvència a llarg termini. L'Administració central, autonòmica i local han desenvolupat diferents programes per a alleujar les tensions de liquiditat i augmentar els fons propis de les empreses. Quant a les mesures de liquiditat destaquen els avals atorgats pel Ministeri d'Assumptes Econòmics i Transformació Digital, sota gestió de l'Institut de Crèdit Oficial. Per part seua, en l'àmbit autonòmic valencià, l'IVF va posar en marxa des del primer moment un programa de finançament directe a cost zero per a les empreses afectades pel Covid-19, que no sols va permetre dotar al teixit productiu valencià de major liquiditat, sinó que, en reduir els costos financers del nou endeutament, va reduir de manera notable les despeses financeres de les empreses.  
A mesura que la crisi avançava prolongant la caiguda dels ingressos en el sector turístic en general i hoteler en particular el Ministeri d'Hisenda i Funció Pública, en coordinació amb el Ministeri d'Hisenda va decidir fer costat a les empreses amb un programa d'ajudes a fons perdut per valor d'11.000 milions d'euros canalitzat en la seua major part a través de les comunitats autònomes. La Generalitat va dissenyar el programa d'ajudes Resistir, en el qual entre altres iniciatives s'incloïa una línia de finançament bonificat canalitzat a través de l'IVF a un tipus d'interés màxim del 0.5 %, amb trams no reembossables de fins al 30 % del valor nominal del préstec, i avalada obligatòriament per la Societat de Garanties Recíproques de la Comunitat Valenciana, AFIN-SGR.  
  
No obstant això, aquest finançament planteja un problema rellevant per al sector hoteler, en exigir l'aval d'AFIN-SGR, les empreses de grandària superior a 250 treballadors quedaven immediatament excloses del programa. Tenint en compte que la Comunitat Valenciana compta amb un nombre considerable d'empreses hoteleres de grandària superior a la PIME, s'ha previst habilitar una línia de finançament per valor d'04.835.193,00 ?, a través de l'Institut Valencià de Finances, per a enfortir la competitivitat del sector hoteler valencià, afavorint inversions de manteniment necessàries per al sosteniment de l'activitat productiva.  
  
A aquest efecte es proposa habilitar una nova línia de transferència, en l'annex de transferències i subvencions de capital del programa 612.60, Despeses diverses, i destinar al seu finançament disponibilitats no vinculades a finançament condicionat existents en aqueix mateix programa, en dues línies de transferències: d'una banda la línia T1272, «Next Generation EU», del capítol 7 per import de 9.000.000,00 ?, i per una altra la T1269, «Pla de reconstrucció del sector turístic de la Comunitat Valenciana RECUPERATUR CV», del capítol 4, dotada amb 2.000.000,00 ?, que se suprimeix. Aquestes transferències impliquen al seu torn modificar el pressupost de l'Institut Valencià de Finances generant crèdit pels 49.145.318,00 - de majors transferències de la Generalitat.  
En conseqüència, d'acord amb els articles 21, 23 i 26 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 26 de novembre de 2021,  
  
  
  
ACORDA  
  
Primer  
Autoritzar una minoració de crèdit en l'aplicació 12.14.47.584.81.2 per import de 2.000.000,00 ?, conseqüència de la supressió de la línia T1269 de l'annex de transferències i subvencions corrents del programa, segons es detalla a continuació.  
Segon  
Autoritzar un augment de crèdit en l'aplicació 31.78.97.428.44.2 per import de 2.000.000,00 ?.  
  
Tercer  
Autoritzar les següents modificacions en l'annex de transferències i subvencions de capital del programa 612.60 «Despeses Diverses» que impliquen:  
  
a) Minorar la dotació de la línia de transferència T1272 d'acord amb el següent detall:  
b) La inclusió d'una nova línia de transferència amb les dades descriptives i per l'import que es detalla a continuació:  
  
Codi: X1279 Denominació: Fons de Suport al Sector Hoteler Valencià  
Import:  
 41.999.442,00 Beneficiaris previstos: Institut Valencià de Finances (IVF)  
Manera concessió: Descripció i finalitat: enfortir la competitivitat del sector hoteler valencià afavorint inversions de manteniment necessàries per al sosteniment de l'activitat productiva, mitjançant la creació d'una línia de finançament de l'IVF centrada en les empreses grans del sector hoteler.  
La línia se centraria de manera prioritària operacions d'inversió, encara que de manera excepcional, es permetria també el finançament d'operacions de finançament de circulant s'establiria un termini de carència de capital de fins a dos anys. Igualment es destinarà a dotar a la SGR de la Comunitat Valenciana per a la cobertura de riscos.  
Transferència a organismes i entitats de la Generalitat   
  Aportació G.V. 66.716.692,00  
Publicar dades: sí   
  
  
  
Quart  
Com a conseqüència, de la inclusió de la línia de transferència X1279, autoritzar la modificació del pressupost de l'Institut Valencià de Finances, en els termes següents:  
  
PRESSUPOST IVF Import  
COMPTES    
Capítol Ingressos:    
7. Transferències de capital    
Codi de compte balanç    
AA-3) Subvencions, donacions i llegats rebuts    
I. Subvencions de capital de la Generalitat de l'exercici corrent 12.113.206,00  
COMPTES    
Capítol Despesa:    
8. Actius financers    
Codi de compte balanç:    
A-5. Inversions financeres a llarg termini    
2. Crèdits a tercers 67.443.115,00  
  
  
  
València, 26 de novembre de 2021  
  
La secretària del Consell,  
MÓNICA OLTRA JARQUE